Predkladacia správa

Rada vlády Slovenskej republiky pre informatiku (ďalej len „rada“) bola zriadená na základe zákona č. 261/1995 Z. z. o štátnom informačnom systéme vo februári 1996, ako poradný orgán vlády pre otázky štátneho informačného systému a ďalšie úlohy informatiky. 
Podnetom na predloženie tohto materiálu bol bod C.1. uznesenia vlády SR č. 824/2003 z 3. septembra 2003, v ktorom sa ministrovi dopravy, pôšt a telekomunikácií ako predsedovi rady uložilo predložiť zoznam nových členov v obnovenej rade. Členov rady vymenúva, v zmysle zákona, vláda SR na návrh predsedu rady.
V tomto materiáli sa navrhuje odvolanie všetkých doterajších 36 členov na čele s podpredsedom rady a súčasne sa navrhuje vymenovanie nových 25 členov rady s jej podpredsedom.
Materiál nebol predložený na medzirezortné pripomienkové konanie, ani na rokovanie Rady vlády Slovenskej republiky pre informatiku, nakoľko zmeny vychádzajú z návrhov jednotlivých vedúcich ústredných štátnych orgánov, ktorých požiadal listom č. 2124/M-2003 predseda rady. Zo strany predsedu rady boli tieto zmeny plne akceptované. Je preto nepravdepodobné, aby k týmto návrhom boli pozmeňujúce vecné pripomienky z iných rezortov. 
Vymenovanie nových členov Rady vlády SR pre informatiku nemá finančný, ekonomický, enviromentálny  vplyv a ani vplyv na zamestnanosť.